ประกาศคณะกรรมการกํากับหลักทรัพย์และตลาดหลักทรัพย์ที่ กธ. 29/2543 เรื่อง ข้อกําหนดสําหรับบริษัทหลักทรัพย์ที่ดํารงเงินกองทุนสภาพคล่องสุทธิไม่ได้ตามเกณฑ์ที่กําหนด\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 14 และมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ที่ กธ. 35/2541 เรื่อง ข้อกําหนดสําหรับบริษัทหลักทรัพย์ที่ดํารงเงินกองทุนสภาพคล่องสุทธิไม่ได้ตามเกณฑ์ที่กําหนด ลงวันที่ 10 กันยายน พ.ศ. 2541ข้อ ๒ ในประกาศนี้ "บริษัทหลักทรัพย์" หมายความว่า บริษัทหลักทรัพย์หรือบริษัทเงินทุนหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ "ออปชัน" หมายความว่า ออปชันตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 6/2542 เรื่อง การกําหนดประเภทหลักทรัพย์เพิ่มเติม (ฉบับที่ 3) ลงวันที่ 22 กุมภาพันธ์ 2542 "ฐานะออปชัน" หมายความว่า ภาระหรือสิทธิอันเนื่องมาจากการซื้อขายออปชัน "ดํารงเงินกองทุนสภาพคล่องสุทธิ" หมายความว่า ดํารงเงินกองทุนสภาพคล่องสุทธิหรือฐานะการเงินตามเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ โดยไม่เป็นการจํากัดอํานาจของคณะกรรมการ ก.ล.ต. ตามมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่จะสั่งเป็นประการอื่น บริษัทหลักทรัพย์ใดไม่สามารถดํารงเงินกองทุนสภาพคล่องสุทธิ ให้บริษัทหลักทรัพย์นั้นปฏิบัติดังต่อไปนี้ (1) จัดทําแผนการแก้ไขปัญหาการดํารงเงินกองทุนสภาพคล่องสุทธิ และยื่นต่อสํานักงานภายในสามสิบวันนับแต่วันแรกที่บริษัทหลักทรัพย์ดํารงเงินกองทุนสภาพคล่องสุทธิไม่ได้ตามเกณฑ์ที่กําหนด เว้นแต่ก่อนพ้นกําหนดเวลาสามสิบวันดังกล่าว บริษัทหลักทรัพย์นั้นสามารถดํารงเงินกองทุนสภาพคล่องสุทธิให้เป็นไปตามเกณฑ์ที่กําหนดได้เป็นระยะเวลาไม่น้อยกว่าเจ็ดวันทําการติดต่อกัน (2) ดําเนินการให้เป็นไปตามแผนการแก้ไขปัญหาการดํารงเงินกองทุนสภาพคล่องสุทธิที่ได้ยื่นต่อสํานักงานตาม (1) ให้แล้วเสร็จภายในระยะเวลาที่กําหนดในแผนดังกล่าว ซึ่งต้องไม่เกินหนึ่งร้อยยี่สิบวันนับแต่วันแรกที่บริษัทหลักทรัพย์ดํารงเงินกองทุนสภาพคล่องสุทธิไม่ได้ตามเกณฑ์ที่กําหนดข้อ ๔ ในระหว่างที่บริษัทหลักทรัพย์ไม่สามารถดํารงเงินกองทุนสภาพคล่องสุทธิหรืออยู่ระหว่างการดําเนินการตามข้อ 2(1) หรือ (2) ห้ามมิให้บริษัทหลักทรัพย์นั้นขยายการประกอบธุรกิจหลักทรัพย์จนกว่าบริษัทหลักทรัพย์นั้นจะสามารถดํารงเงินกองทุนสภาพคล่องสุทธิได้ตามเกณฑ์ที่กําหนด และได้รับอนุญาตจากสํานักงานให้ประกอบธุรกิจหลักทรัพย์ได้ตามปกติ เพื่อประโยชน์ตามวรรคหนึ่ง "การขยายการประกอบธุรกิจหลักทรัพย์" ให้หมายถึง (1) การเพิ่มวงเงินซื้อขายหลักทรัพย์ให้แก่ลูกค้าบัญชีเงินสด เว้นแต่เป็นการซื้อหลักทรัพย์ที่ลูกค้าได้วางเงินไว้กับบริษัทหลักทรัพย์ หรือเป็นการขายหลักทรัพย์ของลูกค้าที่อยู่ในความครอบครองของบริษัทหลักทรัพย์แล้ว (2) การเพิ่มยอดหนี้คงค้างของลูกค้าบัญชีมาร์จิ้นหรือลูกค้าสถาบันที่ยืมหลักทรัพย์จากยอดหนี้คงค้างที่ปรากฏในวันแรกที่บริษัทหลักทรัพย์ดํารงเงินกองทุนสภาพคล่องสุทธิไม่ได้ตามเกณฑ์ที่กําหนด เว้นแต่เป็นการเพิ่มขึ้นเนื่องจากดอกเบี้ยค้างรับ (3) การเปิดบัญชีซื้อขายหลักทรัพย์ให้แก่ลูกค้ารายใหม่ (4) การเพิ่มความเสี่ยงโดยรวมในเงินลงทุนของบริษัท (portfolio) (5) การทําสัญญารับประกันการจัดจําหน่ายหลักทรัพย์เพิ่ม เว้นแต่เป็นการปฏิบัติตามสัญญาที่มีผลผูกพันอยู่ก่อนวันที่บริษัทหลักทรัพย์จะดํารงเงินกองทุนสภาพคล่องสุทธิไม่ได้ตามเกณฑ์ที่กําหนด (6) การเพิ่มมูลค่าเงินทุนที่รับบริหารให้แก่ลูกค้าบัญชีกองทุนส่วนบุคคล หรือการเปิดบัญชีกองทุนส่วนบุคคลให้แก่ลูกค้ารายใหม่ (7) การซื้อขายออปชันเพิ่มให้แก่ลูกค้า เว้นแต่เป็นการซื้อขายเพื่อล้างฐานะออปชันของลูกค้า ข้อ ๕ ในกรณีที่บริษัทหลักทรัพย์ที่ไม่สามารถดํารงเงินกองทุนสภาพคล่องสุทธิปรากฏเหตุอย่างหนึ่งอย่างใดดังต่อไปนี้ (1) บริษัทหลักทรัพย์ไม่ยื่นแผนการแก้ไขปัญหาการดํารงเงินกองทุนสภาพคล่องสุทธิต่อสํานักงานภายในเวลาที่กําหนดในข้อ 2(1) (2) บริษัทหลักทรัพย์ไม่สามารถแก้ไขปัญหาการดํารงเงินกองทุนสภาพคล่องสุทธิได้ตามแผนและระยะเวลาที่กําหนดในข้อ 2(2) (3) บริษัทหลักทรัพย์มีเงินกองทุนสภาพคล่องสุทธิต่ํากว่าศูนย์ติดต่อกันเกินห้าวันทําการ หรือ (4) บริษัทหลักทรัพย์มีการผิดนัดชําระราคาหรือผิดนัดส่งมอบหลักทรัพย์ต่อบริษัท ศูนย์รับฝากหลักทรัพย์ (ประเทศไทย) จํากัด หรือต่อลูกค้าของบริษัทหลักทรัพย์ ให้บริษัทหลักทรัพย์ที่ปรากฏเหตุอย่างหนึ่งอย่างใดตามวรรคหนึ่งกระทําการดังต่อไปนี้(1) ระงับการดําเนินธุรกิจทุกประเภทจนกว่าจะสามารถดํารงเงินกองทุนสภาพคล่องสุทธิได้ตามเกณฑ์ที่กําหนด และได้รับอนุญาตจากสํานักงานให้ดําเนินธุรกิจได้ตามปกติ ทั้งนี้ ไม่รวมถึงการลดความเสี่ยงโดยรวมในเงินลงทุนของบริษัทหรือการดําเนินการตามภาระผูกพันที่ค้างอยู่ (2) ให้ล้างฐานะออปชันที่มีไว้เพื่อตนเอง (3) ให้บริษัทหลักทรัพย์โอนฐานะออปชันและทรัพย์สินของลูกค้าในบัญชีออปชันและบัญชีเงินสดไปให้บริษัทหลักทรัพย์อื่นดําเนินการแทน ในกรณีที่ไม่สามารถดําเนินการโอนได้เนื่องจากลูกค้ามีมูลค่าหลักประกันต่ํากว่าที่กําหนด และไม่นําหลักประกันมาวางเพิ่ม ให้บริษัทหลักทรัพย์ล้างฐานะออปชันของลูกค้า และในกรณีที่ไม่สามารถดําเนินการโอนได้เนื่องจากเหตุอื่น ให้สํานักงานมีอํานาจสั่งให้บริษัทหลักทรัพย์ดําเนินการอื่นใดเพื่อป้องกันความเสียหายต่อระบบและลูกค้าข้อ ๖ ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 24 สิงหาคม พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์